Toeriste in Kaapstad beroofArgieffoto Lt.kol. André Traut, woordvoerder van die polisie, het gesê die groep van 17 toeriste, ŉ toergids en die bestuurder wat hulle rondgery het, is Maandag omstreeks 11:40 deur vier gewapende mans beroof toe hulle ŉ kleuterskool in Khayelitsha besoek het. Volgens Traut het die rowers met verskeie items sowel as kontant gevlug. Niemand is tydens die voorval beseer nie. Traut het gesê teen Woensdagoggend was niemand nog in hegtenis geneem in verband met die voorval nie. Hy wou nie kommentaar lewer op berigte dat die rowers jeugdiges was nie.